Zdeno Hāra

Zdeno Hāra (; dzimis 1977. gada 18. martā Trenčinā) ir bijušais slovāku hokejists, aizsargs, Slovākijas hokeja izlases dalībnieks.

 Spēlētāja karjera 
Z. Hāra ir spēlējis četros Nacionālās hokeja līgas (NHL) klubos — Ņujorkas "Islanders", Otavas "Senators", Vašingtonas "Capitals" un četrpadsmit sezonas Bostonas "Bruins". "Bruins" rindās kapteiņa pienākumus pārņēma no Džo Torntona.

Būdams 2,08 metrus garš, Z. Hāra ir visu laiku garākais NHL spēlētājs. 2009. gadā viņš izcīnīja Džeimsa Norisa balvu. 2009. gada NHL zvaigžņu spēlē Z. Hāra uzstādīja rekordu, kā stiprākā metiena īpašnieks 170,9 km/h. 2011. gadā kopā ar "Bruins" izcīnīja Stenlija kausu.

2020. gada decembrī Z. Hāra noslēdza viena gada līgumu ar Vašingtonas "Capitals". 2022. gada 20. septembrī Z. Hāra paziņoja, ka aiziet no profesionālā hokeja. Viņš parakstīja vienas dienas līgumu ar Bostonas "Bruins", lai oficiāli noslēgtu karjeru kā šīs komandas dalībnieks.https://www.sportazinas.com/legendarais-aizsargs-hara-pec-24-sezonam-nhl-pazino-par-karjeras-beigam/

Slovākijas hokeja izlases sastāvā piedalījies piecos Pasaules čempionātos un vienā Pasaules kausa izcīņā.

 Atsauces 

 Ārējās saites 

Kategorija:1977. gadā dzimušie
Kategorija:Trenčīnas apgabalā dzimušie
Kategorija:Slovākijas hokejisti
Kategorija:Otavas "Senators" spēlētāji
Kategorija:Ņujorkas "Islanders" spēlētāji
Kategorija:Bostonas "Bruins" spēlētāji
Kategorija:Vašingtonas "Capitals" spēlētāji
Kategorija:Hokejisti 2006. gada ziemas olimpiskajās spēlēs
Kategorija:Hokejisti 2010. gada ziemas olimpiskajās spēlēs
Kategorija:Stenlija kausa ieguvēji
Kategorija:Hokejisti 2014. gada ziemas olimpiskajās spēlēs
Kategorija:Prāgas "Lev" spēlētāji